Scheuer: Londonski napadi dio su al-Qaidine kampanje protiv saveznika Amerike
"Da al-Qaida želi u Americi izvesti napade poput onih u Londonu, to bi već učinila.  Mjere sigurnosti u Americi uvjerljivo su inferiorn
Britanske obavještajne službe prikupljaju informacije o pociniteljima prošlotjednih bombaških napada u Londonu. Vlasti tvrde da karakteristike ovih napada ukazuju da je za njih odgovorna teroristicka skupina al-Qaida. Novinar Glasa Amerike Gary Thomas javlja iz Londona da je glavni grad Britanije vec duže vremena bio svojevrsni magnet za muslimanske ekstremiste. London je vec desetljecima utocište islamskih radikala i disidenata, koji – i na ulicama i u džamijama – cesto propovijedaju eksplozivnu smjesu teologije i politike. U zajednici koja broji oko milijun i pol muslimana, utocište je našla i brojcano mala skupina opasnih radikala nazvanih 'džihadistima'. Britanske vlasti smatraju da su upravo oni odgovorni za teroristicke napade u Londonu. Paul Wilkinson, direktor Centra za proucavanje terorizma i politickog nasilja, pri Sveucilištu St. Andrews u Škotskoj, kaže da u regrutiranju mladih Britanaca muslimanske vjere al-Qaida imala izvjesne uspjehe: "Imamo ljude koji su rodeni i odrasli ovdje, neki vec treca odnosno cetvrta generacija... to su srditi mladi ljudi, otudeni od britanskog društva...Manji broj njih toliko je ekstreman da su spremni angažirati se u al-Qaidinim redovima. No, kao što znamo iz teroristickih napada u Americi, i mala skupina terorista u stanju je prouzrociti ogromne žrtve." Michael Scheuer, bivši agent americke CIA-e koji je dosta vremena proveo prateci al-Qaidinu aktivnost, kaže da clanovi ove mreže u pravilu ne žele biti u blizini javno poznatih islamskih svecenika koji svojom ekstremnom retorikom privlace preveliku pozornost: "Al-Qaida je profesionalna organizacija. Oni se ne žele na taj nacin izložiti policijskoj prismotri; ne žele da ih se tako otkrije. Al-Qaida je posljednjih godina postala još rafiniranija. Clanove dijeli na dvije grupe. Prva grupa su oni koji se bave propagandom i ilegalnim ekonomskim aktivnostima – kao što je prijevara putem kreditnih kartica, šverc duhana i slicno. Druga skupina su ljudi koji izvode napade. Al-Qaida danas, pogotovo u Europi i Americi, izbjegava regrutiranje ljudi koji vec imaju policijski dosje." Michael Scheuer kaže da je London za islamske ekstremiste posebno atraktivno odredište zbog svoje razmjerno velike muslimanske zajednice, u kojoj se lako mogu sakriti, ali i zbog toga što u Londonu djeluju redakcije mnogih medija na arapskom jeziku. Saad al-Faqih je saudijski disident koji od 1994. živi u Britaniji. Sjedinjene Države ga smatraju jednim od financijera al-Qaide. Al-Faqih – koji inace osobno poznaje Osamu bin Ladena - tvrdi da se jedino mirnim sredstvima bori protiv saudijskog režima. On inace ne sumnja da je napade u Londonu izvela al-Qaida, u svojoj kampanji protiv americkih saveznika. Takoder, Saad al-Faqih ocekuje da bi voda al-Qaide Osama bin Laden uskoro mogao ponuditi prekid neprijateljstava zemljama koje odustanu od podrške americkom angažmanu u Iraku: "Ocekujem da ce bin Laden uskoro obnoviti svoju ponudu za prekid neprijateljstava... Ili pak, može se ocekivati još jedan napad, kako bi al-Qaida pokazala da nije oslabljena. Bin Ladenove se ponude trebaju ozbiljno shvatiti, jer u protivnom, Europa ce snositi posljedice." Bivši djelatnik americke Središnje obavještajne službe CIA-e Michael Scheuer slaže se s ovom analizom. On pogotovo napominje da bi bilo pogrešno na temelju londonskih napada zakljuciti da al-Qaida više nije sposobna udariti na vece ciljeve: "Da al-Qaida želi u Americi izvesti napade poput onih u Londonu, to bi vec ucinila. Mjere sigurnosti koje se provode u Americi uvjerljivo su inferiornije od onih u Londonu. Po mom mišljenju, u ovom trenutku svjedoci smo al-Qaidine kampanje protiv americkih saveznika, te u stanju cekanja da al-Qaida izvede teroristicki napad u Americi koji ce biti veci od napada 11. rujna 2001." Strucnjake za borbu protiv terorizma iznenadila je medutim cinjenica što je al-Qaida odlucila napasti upravo London, koji se vec izvjesno vrijeme smatrao njezinom operativnom bazom.